Яшчэ ў Мінску ёсць вельмі моцная каманда па робафутболе. У тым годзе яна ўпершыню ездзіла на Сусветную алімпіяду робатаў, добра выступіла. Арганізатары спаборніцтваў паставілі перад сабой мэту да 2050 года стварыць каманду андроідных робатаў, якія будуць гуляць супраць зборнай свету і здолеюць яе перамагчы. Кожны год яны праводзяць спаборніцтвы, і кожны год нешта новае з’яўляецца. Раней поле было рознакаляровым, каб робат мог па колеры арыентавацца ў прасторы, цяпер гэта зялёны газон. Пачыналі на полі 2х1 метр, цяпер — амаль 2.5х2 метры. З кожным годам яны эвалюцыянуюць, а заданні робяцца ўсё больш складанымі і цікавымі.